**Δωρεάν διαδικτυακό σεμινάριο Ψυχοεκπαίδευσης για την άνοια από το «Καρέλλειο»**

Από τη Δευτέρα 14 Μαρτίου 2022, το “Καρέλλειο”,η Ολοκληρωμένη Μονάδα Αντιμετώπισης Νόσου Alzheimer και Συναφών Παθήσεων της “ΑΠΟΣΤΟΛΗΣ”, διοργανώνει διαδικτυακό σεμινάριο Ψυχοεκπαίδευσης για την άνοια, συνεχίζοντας την εκστρατεία ενημέρωσης και ευαισθητοποίησης για τη Νόσο Alzheimer.

Το διαδικτυακό σεμινάριο απευθύνεται σε περιθάλποντες ατόμων με άνοια, εθελοντές, επαγγελματίες υγείας και φοιτητές και θα πραγματοποιηθεί μέσω της διαδικτυακής πλατφόρμας ΤΕΑΜS.

Αναλυτικά το πρόγραμμα του σεμιναρίου ψυχοεκπαίδευσης:

14/03/22: Ώρες 6:00 μ.μ. - 8:00 μ.μ.

• «Τι είναι άνοια και τι μπορούμε να κάνουμε για αυτή» με ομιλητή τον κ. Ανδρέα Ζαχαριάδη, Ψυχίατρο.

• « Η άνοια στην εποχή του Κορωνοϊού με ομιλητή τον κ. Γεώργιο Παππά, Ψυχολόγο και την κ. Παναγιώτα Γκογκολάκη, Ψυχολόγο.

21/03/22: Ώρες 6:00 μ.μ. - 8:00 μ.μ.

• «Κινητικές διαταραχές στην άνοια, Φυσικοθεραπευτική προσέγγιση» με ομιλητή τον κ. Παναγιώτη Μητσέα, Φυσικοθεραπευτή.

• «Δραστηριότητες Καθημερινής Διαβίωσης και χρήση νέων τεχνολογιών σε άτομα με άνοια», με ομιλητή τον κ. Φίλιππο Ασπρίδη, Εργοθεραπευτή -Επιστημονικά Υπεύθυνο Δομής .

28/03/22: Ώρες 6:00 μ.μ. – 8:00 μ.μ.

• «Τα προβλήματα της τρίτης ηλικίας, η φροντίδα και τα προγράμματα κοινωνικής πρόνοιας» με ομιλητή τον κ. Κωνσταντίνο Βακουφάρη, Κοινωνικό Λειτουργό.

Πληροφορίες και δήλωση συμμετοχής για την αποστολή του link (πλατφόρμα ΤΕΑΜS), στο τηλέφωνο 2130227965 ή στο email: alzheimer@mkoapostoli.gr

Μετά το πέρας των ομιλιών θα δοθούν βεβαιώσεις συμμετοχής.